Trailer “Cosmic Sin” Lakonan Bruce Willis & Frank Grillo
Saban Films telah melancarkan trailer rasmi filem sci-fi aksi Cosmic Sin lakonan Bruce Willis (Die Hard, Pulp Fiction) dan Frank Grillo (The Grey, Purge: Anarchy). Filem terbaru ini boleh didapati dalam bentuk digital, On Demand pada 12 Mac ini. Willis dan Grillo membintangi penggembaran sci-fi epik terbaru pada tahun 2524, empat ratus tahun setelah manusia mula menjajah planet luar. Jeneral Tentera Bersara James Ford (Willis) dipanggil kembali berkhidmat setelah tentera di planet terpencil diserang oleh armada makhluk asing. Ancaman terhadap umat manusia meningkat menjadi perang angkasa yang tidak dapat dielakkan. General Ford bekerjasama dengan Jeneral Eron Ryle (Grillo) dan pasukan tentera elit dalam perlumbaan untuk menghentikan serangan yang akan berlaku sebelum terlambat. Filem ini dibintangi Brandon Thomas Lee, Corey Large, Perrey Reeves, CJ Perry, Lochlyn Munro, Costas Mandylor dan Adelaide Kane. Cosmic Sin diarahkan oleh Edward Drake yang turut menulis lakonlayar bersama Corey Large.